Béna hősök
Messze útról lassan jönnek
Ősz emberek, béna hősök.
Szemük nedves, arcuk halvány.
Mind, mind magyar! – Ismerősök...

Valamennyi megpróbálta
Ázva, fázva. idegenbe,
Napról-napra, éjről-éjre
Továbbmenni győzelemre.

Visszajöttek busan, csendben...
Kötött szemmel... mankón járva.
Botorkálnak elhagyottan,
Mosoly nélkül, mint az árva...

Úgy álmodom, úgy kellene:
Várjuk őket térdepelve;
Csókolgassuk ruhájukat
Hálaimát énekelve.

Úgy álmodom, úgy kellene:
Nevük legyen mindig áldott!
Napkeléskor, napnyugváskor
Mondjunk értük Miatyánkot...

versek